Илдус Мортазин

**Илдус Мортазин**, Илдус Хаҗи улы Мортазин,  (*[[1964 ел]]ның [[13 июнь|13 июне]], [[ТАССР]], [[Сарман районы]], [[Татар Карамалысы|Карамалы]] авылы*) — рәссам, РФ (*[[2003 ел|2003]]*) һәм Татарстан рәссамнар берлеге әгъзасы. Халыкара сәнгать ассоциациясе () әгъзасы. Татарстанның атказанган сәнгать эшлеклесе (*[[2014 ел|2014]]*). 2010 елдан Мәскәү гуманитар-икътисад институтының Түбән Кама филиалы () дизайн кафедрасы өлкән укытучысы. Иҗатында пейзажга (*Чулман буе табигате*), график портретка, дивар бизәгенә өстенлек бирә.

## Тәрҗемәи хәле

1964 елның 13 июнендә ТАССР Сарман районы Карамалы авылында туган. Туган авылында башлангыч мәктәпне бетергәч, 1971 елдан укуын Түбән Камада дәвам итә.  Түбән Кама шәһәренең балалар сәнгать мәктәбен (*[[1979 ел|1979]]*), Яр Чаллы сәнгать укуханәсен (*[[1983 ел|1983]]*), «*монументаль-гамәли сәнгать*» белгечлеге буенча С.Г.  Строганов исемендәге Мәскәү дәүләт сәнгать-сәнәгать университетының (*хәзер — академия*) монументаль һәм декоратив-гамәли сәнгать факультетын (*[[1996 ел|1996]]*) тәмамлаган.
1983-1985 елларда хәрби хезмәттә була.

## Хезмәт юлы
* 1985-1987 елларда Түбән Кама шәһәрендә рәсем мәктәбендә укыта.
* 1987-1990 елларда Түбән Кама сәнгать фондында эшли.

## Катнашкан күргәзмәләре
Бөтенсоюз, бөтенрусия, зона, регион, республика, шәһәр, шәхси күргәзмәләрендә катнаша.
Иҗат эшләре Амстердам (*[[Голландия|Һолландия]]*), Франкфурт-на-Майне, Нойештадт, Кайзерслаутерн (*[[Алмания]]*), Мәскәү, Петербург, Түбән Новгород, Казан, Уфа, Чабаксар, Самар, Саранск, Яр Чаллы, Әлмәт, Түбән Кама, Алабуга шәһәрләренең үзәк күргәзмә залларында күрсәтелә.

## Бүләкләре, мактаулы исемнәре
* 2014 Татарстанның атказанган сәнгать эшлеклесе
* РФ рәссамнары иҗади берлеге академиясенең бронза медале — «*сынлы сәнгатькә керткән хезмәтләре өчен*».
* 3 республика һәм 7 шәһәр күргәзмә-бәйгесе җиңүчесе.

## Картиналары

* «Бәйрәм» (*[[2009 ел|2009]]*) — Татарстан рәссамнары бәйгесе «Арт-Сабантуй» (*[[Әлмәт]], [[2015 ел|2015]]*) җиңүчесе 
* «Дага»
* «Җәйне сагыну»
* «Чулман»
* «Җыярга вакыт»
* «Котлау»
* «Мунча көне»
* «Мәскәү уртасында»
* «Язгы иртә»
* «Кабриолет»
* «Авылда җәй»
* «Бредихиннар»
* «Кыз һәм ат»
Казанда Татарстанның сынлы сәнгать музеенда, ТР милли музеенда, Яр Чаллы, Әлмәт шәһәрләре картиналар галереяләрендә, Болгар тыюлыгы музеенда, Түбән Кама шәһәре музеенда саклана. Иҗат эшләре «Россия сәнгате», «Россия-Ватаным минем», «Алтын пумала», «Зур Идел», «Татарстан рәссамнары», «Нефть раегионының сынлы сәнгать осталары», «Татарстан рәссамнар берлегенә 70 ел» һ.б. альбомнарга кертелгән.

## Искәрмәләр

## Әдәбият
# Сарман районы энциклопедиясе (төзүче Дамир Гарифуллин). Яр Чаллы: «Идел-йорт», 2000.
# Илдус Хаҗи улы Мортазин. «Татарский Мир», № 06, 2012, № 06, 2013.

## Сылтамалар

* Рәссамның шәхси сайты 
* Түбән Кама институтының рәсми сайты 

### Картиналарын карарга
* http://www.liveinternet.ru/users/4123357/post306073136/  
* http://www.artvedia.ru/artist/140    
* http://artnow.ru/ru/gallery/0/12563.html

## Моны да карагыз

Төркем:Татар рәссамнары
Төркем:Яр Чаллы сәнгать көллиятен тәмамлаучылар
Төркем:Татарстанның атказанган сәнгать эшлеклеләре
Төркем:Строганов исемендәге Мәскәү сәнгать-сәнәгать академиясен тәмамлаучылар